****

Na temelju članka 11. Statuta, KERAMEIKON-HKU, Hrvatsko keramičarsko udruženje raspisuje

NATJEČEJ ZA PRIJEM NOVIH ČLANOVA u REDOVITO ČLANSTVO UDRUŽENJA, ZA

1. **umjetnike-keramičare**
2. **likovne stručnjake (****povjesničare umjetnosti, kustose, likovne kritičare, muzealce, novinare)**

**PRIJAVE SE ŠALJU ONLINE I ZAPRIMAJU OD 13.1. DO 25.2.2025. (**do ponoći)

KERAMEIKON - Hrvatsko keramičarsko udruženje, sa sjedištem u Varaždinu (Hrvatska), osnovano je 2002. godine kao neprofitna umjetnička organizacija keramičkih umjetnika i lončara te likovnih stručnjaka i galerista, kao i svih onih koji su zainteresirani za promociju, afirmaciju, unapređenje i valorizaciju keramičke umjetnosti kao specifičnog medija likovnog izražavanja.

Ciljevi Udruženja su razvijanje i unapređenje širokog spektra aktivnosti vezanih uz umjetničku keramiku, poticanje suradnje umjetnika, galerista, likovnih stručnjaka, ljubitelja i sakupljača keramike, u Hrvatskoj i na međunarodnom planu, podizanje nivoa komunikacije među svim subjektima zainteresiranim za keramiku, unapređenje umjetničke keramičarske struke, ali i njegovanje iskustava keramičarske i lončarske tradicije.

Udruženje svoje ciljeve ostvaruje organiziranjem niza nacionalnih i međunarodnih izložbi te njihovim objavama na mrežnim stranicama, internetskim portalima i YOUTUBE kanalu, uključivanjem edukativnih sadržaja u svoj redovni program, izdavanjem publikacija o svom radu te stručnim radom na obradi, čuvanju i prezentaciji vrijedne Kerameikonove „Zbirke suvremene svjetske keramike“.

Kerameikon je grupni član Međunarodne akademije za keramiku (IAC-AIC) u Ženevi (Švicarska), koja je u sklopu kulturnog partnerstva vezana s UNESCO-m.

Kerameikon u svom članstvu ima hrvatske i inozemne članove, redovite i počasne.
**Godišnja članarina za 2025. g. iznosi 30€ za redovite članove, a 20€ za umirovljenike. Počasni članovi ne plaćaju članarinu.**

**PRAVA I OBVEZE ČLANOVA KERAMEIKON-a**

Temeljem Članka 15. Statuta Kerameikon-a, prava i obveze redovitih članova Kerameikon-a su:

* aktivno sudjelovanje u provođenju i ostvarivanju ciljeva i djelatnosti Kerameikon-a
* sudjelovanje u radu Skupštine
* predlaganje, biranje i mogućnost biti izabrani u tijela upravljanja Kerameikon-a
* biti informirani o svim akcijama i djelovanjima Udruženja
* redovito plaćanje članarine
* čuvanje i podizanje ugleda Udruženja
* čuvanje materijalnih dobara Udruženja i izvršavanje preuzetih obveza
* redovito obavještavanje Udruženja o svom umjetničkom djelovanju

Uz to, stupanjem u članstvo Kerameikon-a stječe se pravo na:

* sudjelovanje na svim internim natječajima Kerameikon-a
* izlaganje u Kerameikonovoj galeriji i sudjelovanje u svim projektima u organizaciji Kerameikona u prostoru Kerameikona i izvan njega
* sudjelovanje na žiriranim nacionalnim i međunarodnim izložbama u organizaciji Kerameikon-a u prostoru Kerameikona i izvan njega
* sudjelovanje na radionicama, panelima i simpozijima u organizaciji Kerameikona
* predstavljanje izložbi i projekata Kerameikonovih članova na web i Facebook stranicama Kerameikon-a, u Kerameikonovim publikacijama i na YOUTUBE kanalu

**UČLANJENJE U KERAMEIKON**

**OPĆI UVJETI**

Temeljem članka 9. Statuta Kerameikon-a, redovitim članom KERAMEIKON-a može postati svaka punoljetna fizička osoba

* koja se istakla svojim interesom i djelovanjem na području keramičke umjetnosti te svojim radom dokazala promicanje njezinih vrijednosti, a želi aktivno sudjelovati u radu Udruženja
* koja je državljanin/državljanka RH, ili je inozemni državljanin /inozemna državljanka, sukladno ciljevima udruženja, kao i međunarodnoj orijentaciji djelovanja KERAMEIKON-a
* koja prihvaća Statut Kerameikon-a i zadovoljava propisane kriterije za članstvo

**FORMALNI UVJETI (I. i II.)**

* **Odgovarajuće strukovno obrazovanje u Hrvatskoj ili u inozemstvu (odnosi se i na studente završnih godina likovnih i pedagoških akademija, kao i fakulteta humanističkih znanosti)**
* **5 godina kontinuiranog javnog umjetničkog djelovanja**

**POSEBNI UVJETI**

* **ZA I.) od kandidata se očekuje da majstorski vladaju keramičkim medijem i da u svojim radovima zadovoljavaju izvedbena pravila keramičke struke vezano uz tehničku izvedbu, a da im je pritom stvaralački fokus usmjeren na likovnost, umjetničku kreativnost i originalnost**
* **ZA II.) od kandidata se očekuje da im je stručna specijalnost i interesno područje rada, odnosno tema spisateljskog, stručnog, edukativnog, ili teoretičarskog rada pretežno keramika**

**PRIJAVA I POSTUPAK PRIJEMA U ČLANSTVO**

**Postupak PRIJEMA u članstvo KERAMEIKON-a temelji se, osim zadovoljavanja općih, formalnih i posebnih uvjeta, na kvalitativnoj procjeni radova u podnesenoj dokumentaciji, a procjenu i izbor provodi, prema Statutu Keramaikon-a,** Umjetnički savjet Udruženja.

Za provođenje postupka oko prijema novih članova kandidati uplaćuju DONACIJU.

Kandidati se prijavljuju putem online **PRIJAVNICE** (u prilogu), koja se dostavlja na 3 e-adrese: zeljka.bracko7@gmail.com; visla.slavica@gmail.com; smiljanabrezovec@gmail.com

1. U **PRIJAVNICI** je potrebno navesti:
* stručnu biografiju kandidata, s kratkim prikazom dosadašnjeg djelovanja na području keramike
* Artist Statement
* Razlog zašto kandidat / kandidatkinja želi postati član Kerameikona
1. **Uz prijavnicu je potrebno PRILOŽITI i poslati online:**
* Presliku osobne iskaznice
* Presliku dokumenta o obrazovanju
* Dokaz o uplaćenoj donaciji
1. Uz gore navedeno, OBAVEZNO JE poslati **:**
* **Dokumentaciju o stvaralaštvu**

- **ZA I.)** Pet (5) kolor fotografija kandidatovih originalnih autorskih keramičkih radova, koji trebaju biti u jpg, jpeg ili tif formatu, CMYK mode. Radovi trebaju biti snimljeni iz najmanje tri osnovna kuta gledanja i trebaju biti opisani na uobičajeni način (naziv, godina, tehnika, materijal, dimenzije). Neophodno ih je imenovati na jednaki način u prijavnici kao i na fotografiji, kako bi se mogli povezati. Autori-kandidati mogu uz fotografije priložiti i skice radova, s obrazloženjima i koncepcijom rada, kao i opisom tehnike.

**- Za II.)** poslatinajmanje pet (5) objavljenih autorskih teoretičarskih radova ili kritika s područja keramike, koji trebaju biti u PDF formatu

* **Dokaz o javnom umjetničkom djelovanju**, sukladno formalnim uvjetima (skenirane ili kopirane relevantne stranice iz kataloga, knjiga, časopisa i sl.)

**(ZA I. i II.)**

Za provođenje postupka oko prijema u članstvo kandidati uplaćuju donaciju u iznosu od **40** **€. Umirovljenici i studenti uplaćuju 30** €**. Donacija se** uplaćuje putem uplatnice ili internet bankarstva, na

**IBAN HR8524840081102552617/RBA**. Pod PRIMATELJ upisuje se **HKU KERAMEIKON, Križanićeva 13, 42000 Varaždin**, pod UPLATITELJ **ime i prezime kandidata**, pod SVRHA UPLATE: **Prijem novih članova siječanj 2025.**, pod MODEL**: HR00**, a pod POZIV NA BROJ: **OIB uplatitelja**

Molimo da se uplata izvrši najkasnije do **20. veljače (četvrtak),** a potvrda o uplati priloži prijavi kao dio prijavne dokumentacije.

**Online prijave s fotografijama i dokumentacijom zaprimati će se do 25. veljače 2025.(utorak), do ponoći.**

Iznimno, ako neki kandidati / kandidatkinje nisu u mogućnosti poslati fotografije i cjelokupnu dokumentaciju online, tad je fotografije potrebno snimiti na stick/CD/DVD, a dokumentaciju složiti u portfolio formata A4 i sve zajedno na svoj trošak poslati poštom nekom od paketnih distribucija, na adresu:

Sanja Brezovec

Trg Pavla Štoosa 16a

42000 Varaždin

Tel: 098 969 83 47

Na paket treba obavezno napisati ime kandidata/kandidatkinje, s naznakom „ZA PRIJEM NOVIH ČLANOVA SIJEČANJ 2025.

Pošiljka treba stići NAJKASNIJE do **17.veljače 2025. (ponedjeljak).**

Nepotpune i nepravovremene prijave na natječaj neće se razmatrati.

Željka Bračko,

predsjednica KERAMEIKON-a

Varaždin, 13.1.2025.

* **Prilog: PRIJAVNICA**